**ZMLUVA O DIELO č. ..........**

1. **ZMLUVNÉ STRANY**
   1. **Zhotoviteľ**

Obchodné meno: [.]

Sídlo: [.]

IČO: [.]

DIČ: [.]

IČ DPH: [.]

Zápis: [.]

Bankové spojenie: [.]

Číslo účtu: [.]

Zastúpený: [.]

(ďalej len ako „**Zhotoviteľ**“)

zástupca Zhotoviteľa vo veciach stavebno- technických: [.]

tel. č.: [.]

e-mail : [.]

* 1. **Objednávateľ**

Obchodné meno: **Lesprodukt s. r. o.**

Sídlo: **Hunkovce 8, 090 03 Hunkovce**

IČO: **43882897**

DIČ: **2022507091**

IČ DPH: **SK2022507091**

Zápis: **Zapísaná v OR Okresného súdu Prešov, oddiel: Sro, vložka č.: 22103/P**

Bankové spojenie: **VÚB banka, a.s.**

IBAN: **SK87 0200 0000 0024 3831 0758**

Zastúpený: **Ing. Dušan Vatraľ -** konateľ

(ďalej len ako „**Objednávateľ**“)

zástupca Objednávateľa vo veciach stavebno- technických:

tel. č.: ..............

e-mail : ..............

(Objednávateľ a Zhotoviteľ ďalej spolu aj ako „**Zmluvné strany**“ alebo každý samostatne ako „**Zmluvná strana**“)

* 1. Zmluvné strany uzatvárajú podľa § 536 a nasl. zákona č. 513/1991 Zb. Obchodného zákonníka (ďalej aj ako „**Obchodný zákonník**“), zákona č. 343/2015 Z.z. o verejnom obstarávaní a zákona č. 18/1996 Z.z. o cenách túto zmluvu o dielo (ďalej aj ako „**Zmluva**"):

1. **PREDMET ZMLUVY**
   1. Predmetom tejto Zmluvy je:
      1. záväzok Zhotoviteľa zhotoviť pre Objednávateľa riadne a včas dielo - stavbu **„Rekonštrukcia lesných ciest v katastri obce Bodružal“** (ďalej aj ako „**Dielo**“) v katastrálnom území **Bodružal**, v rozsahu a termíne podľa bodu 2.2. a článku 3. Zmluvy, a to na základe projektovej dokumentácie, ktorú vypracovala spoločnosť MALSTATIS s.r.o., Sabinovská 18, 080 01 Prešov, (ďalej len ako „**Projektová dokumentácia**“), v súlade s ponukou a výkazom výmer, ktorý je súčasťou Projektovej dokumentácie a
      2. záväzok Objednávateľa zhotovené Dielo prevziať a zaplatiť Zhotoviteľovi cenu vo výške a spôsobom ďalej určeným v Zmluve.
   2. Dielom sa pre účely tejto Zmluvy rozumie vykonanie stavebných prác (vrátane dodania materiálu) podľa rozpočtu, ktorý tvorí Prílohu č. 1 tejto Zmluvy (ďalej aj ako „**Rozpočet**“).
   3. Zhotoviteľ je povinný zhotoviť Dielo len v rozsahu uvedenom v bode 2.2. Zmluvy. Zhotoviteľ je oprávnený zrealizovať práce nad rámec rozsahu Diela vymedzeného v bode 2.2. Zmluvy len na základe predchádzajúceho písomného dodatku k tejto Zmluve podpísaného oboma Zmluvnými stranami (ďalej len ako „**Naviac práce**“).
   4. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené Dielo Objednávateľovi v zodpovedajúcej kvalite.
2. **ČAS PLNENIA PREDMETU ZMLUVY**
   1. Zmluvné strany sa dohodli, že Zhotoviteľ je povinný začať so zhotovovaním (realizáciou) Diela do 7 (siedmich) kalendárnych dní odo dňa odovzdania a prevzatia staveniska. Objednávateľ odovzdá Zhotoviteľovi stavenisko protokolárne najneskôr do 5 (piatich) pracovných dní odo dňa účinnosti Zmluvy.
   2. Zhotoviteľ sa zaväzuje, že Dielo vykoná (ukončí) riadne a včas bez vád **do 13.06.2025**.
   3. Postupové (priebežné) termíny realizácie Diela môžu byť dohodnuté v harmonograme realizácie prác (ďalej len ako „**Harmonogram realizácie prác**“), ktorý tvorí Prílohu č. 2 tejto Zmluvy. K postupovým termínom realizácie Diela bude v takom prípade v Harmonograme realizácie prác uvedený najmä bližší opis fázy rozostavanosti/dokončenia Diela resp. jeho časti alebo zoznam materiálov, prác a výkonov s uvedením ich ceny, ktoré je Zhotoviteľ povinný zrealizovať k príslušnému postupovému termínu realizácie Diela.
   4. Ak by v priebehu zhotovovania Diela došlo k akýmkoľvek rozporom medzi Objednávateľom a Zhotoviteľom, nesmie dôjsť k zastaveniu, prerušeniu prác na Diele alebo k ich oneskoreniu, inému ovplyvneniu realizácie prác zo strany Zhotoviteľa. Zhotoviteľ zodpovedá za všetky škody, ktoré vzniknú nesplnením tejto povinnosti.
3. **CENA DIELA**
   1. Celková cena za kompletné vykonanie Diela (vrátane dodania potrebného materiálu) je:

|  |  |
| --- | --- |
| Cena bez DPH | [.] |
| DPH | [.] |
| Cena s DPH | [.] |

**Cena Diela podľa Rozpočtu je záväzná, pevná, úplná a zahŕňa aj vedľajšie rozpočtové náklady,** najmä nie však len odplatu/náklady/úhradu za zriadenie staveniska, oplotenie staveniska či iné bezpečnostné opatrenia, staveniskovú a mimo staveniskovú dopravu, náklady za skúšky a atesty, úhradu za užívanie komunikácii a súkromných alebo verejných plôch a podobne.

* 1. Zmluvné strany sa dohodli, že cena za vykonanie Diela bude Objednávateľom uhradená na základe konečnej faktúry vystavenej Zhotoviteľom. Konečnú faktúru je Zhotoviteľ oprávnený vystaviť až po dokončení (vykonaní) celého Diela, odovzdaní Diela Objednávateľovi podľa bodu 5.16. Zmluvy a po odstránení všetkých vád a nedorobkov Diela, uvedených v Protokole, zo strany Zhotoviteľa. Po vystavení konečnej faktúry nie je Zhotoviteľ oprávnený vystaviť Objednávateľovi žiadnu ďalšiu faktúru, ktorou by fakturoval cenu prác a dodávok vykonaných na Diele pred odovzdaním Diela Objednávateľovi.
  2. Konečná faktúra musí spĺňať všetky náležitosti daňového dokladu podľa zákona č. 222/2004 Z. z. o dani z pridanej hodnoty v platnom znení a musí obsahovať prílohy stanovené v tomto článku Zmluvy.
  3. Spolu s konečnou faktúrou je Zhotoviteľ povinný predložiť Objednávateľovi súpis plnení (prác a dodaných materiálov) vykonaných na Diele, a  to spolu so všetkými Objednávateľom požadovanými prílohami na posúdenie a vecnú kontrolu správnosti.
  4. Zhotoviteľ doručuje Objednávateľovi všetky faktúry podľa Zmluvy na adresu sídla Objednávateľa uvedenú v záhlaví Zmluvy, pokiaľ Objednávateľ výslovne neurčí inak. Splatnosť faktúry bude stanovená v súlade s dohodu Zmluvných strán uvedenou v Zmluve. Objednávateľ je oprávnený kedykoľvek vrátiť Zhotoviteľovi akúkoľvek faktúru, ktorá obsahuje formálne alebo vecné chyby, alebo ktorá nebola vystavená v súlade s touto Zmluvou.
  5. Naviac práce, pôvodne nezahrnuté do Diela, budú Zhotoviteľom fakturované osobitne po ich predchádzajúcom vecnom, cenovom a termínovom odsúhlasení Zmluvnými stranami. Zhotoviteľ sa zaväzuje pri oceňovaní Naviac prác použiť rovnakú metodiku a jednotkové ceny tak, ako ich použil pri spracovaní svojej ponuky v rámci Rozpočtu.
  6. **Lehota splatnosti faktúr Zhotoviteľa je 60 (šesťdesiat) dní** od ich doručenia Objednávateľovi.
  7. Zhotoviteľ pre účely tejto Zmluvy zložil priamo na bankový účet Objednávateľa **IBAN: SK87 0200 0000 0024 3831 0758**, ešte pred podpisom Zmluvy Zmluvnými stranami **Finančnú zábezpeku** v celkovej výške 10% z ceny Diela podľa bodu 4.1. Zmluvy bez DPH (ďalej aj ako „**Zábezpeka**“); zloženie Zábezpeky podľa tohto bodu (4.8.) Zmluvy je nevyhnutným predpokladom pre uzatvorenie Zmluvy zo strany Objednávateľa, pričom riadne splnenie povinnosti podľa prvej vety tohto bodu (4.8.) Zmluvy je Zhotoviteľ povinný preukázať Objednávateľovi ešte pred samotným podpisom Zmluvy. Zábezpeka slúži na zabezpečenie riadneho a včasného splnenia akýchkoľvek záväzkov Zhotoviteľa podľa Zmluvy (najmä na zabezpečenie riadneho a včasného zhotovenia Diela podľa Zmluvy), ako aj na prípadnú náhradu škôd, jednotlivých zmluvných pokút a sankcií, ako aj akýchkoľvek iných oprávnených nárokov Objednávateľa v prípade porušenia zmluvných povinností Zhotoviteľa. Zábezpeka sa neúročí. Zmluvné strany sa výslovne dohodli, že Objednávateľ je oprávnený započítať Zábezpeku v celom jej rozsahu na svoj (Objednávateľov) nárok na zmluvnú pokutu podľa bodu 7.2. tejto Zmluvy. Nespotrebovaná suma Zábezpeky bude Objednávateľom Zhotoviteľovi vyplatená nasledovne:
     1. po odovzdaní Diela podľa bodu 5.16. Zmluvy a odstránení prípadných vád a nedorobkov Diela Zhotoviteľom vyplatí Objednávateľ Zhotoviteľovi v lehote 60 (šesťdesiat) dní po doručení písomnej žiadosti Zhotoviteľa prvú polovicu (50%) sumy nespotrebovanej Zábezpeky;
     2. po kontrole Pôdohospodárskej platobnej agentúry vyplatí Objednávateľ Zhotoviteľovi v lehote 60 (šesťdesiat) dní po doručení písomnej žiadosti Zhotoviteľa druhú polovicu (50%) zo sumy nespotrebovanej Zábezpeky.

Objednávateľ je podľa vlastného uváženia oprávnený (nie však povinný) vyplatiť Zhotoviteľovi časti nespotrebovanej Zábezpeky aj pred termínom uvedeným vyššie v bode 4.8.1. a 4.8.2. Zmluvy.

* 1. Zábezpeka podľa bodu 4.8. Zmluvy môže byť nahradená:
* **bankovou zárukou** za Zhotoviteľa, ktorej text (bankovej záruky) bude pre Objednávateľa akceptovateľný a/alebo
* **poistením záruky**, ktorého rozsah a podmienky (poistenia záruky) budú pre Objednávateľa akceptovateľné.
  1. Objednávateľ si v zmysle § 12 ods. 1 písm. b/ č. 3 zákona č. 254/1998 Z.z. o verejných prácach, vyhradzuje právo nezaplatiť Zhotoviteľovi 10% z dohodnutej ceny Diela, a to až do doby preukázania splnenia kvalitatívnych parametrov pri odovzdávaní Diela.
  2. V prípade ak bude Zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona č. 222/2004 Z. z. o dani z pridanej hodnoty v platnom znení (ďalej len ako „**Zákon o DPH**“) vedenom Finančným riaditeľstvom Slovenskej republiky, je Objednávateľ oprávnený nasledujúci deň po dni zverejnenia Zhotoviteľa v takomto zozname, zadržať sumu vo výške zodpovedajúcej dane z pridanej hodnoty z nezaplatených faktúr.

1. **ZHOTOVENIE DIELA**
   1. Zhotoviteľ je povinný vykonať Dielo v zmluvne dohodnutom rozsahu, bez vád a nedorobkov, v súlade s požiadavkami stanovenými Zmluvou, Projektovou dokumentáciou, všeobecne záväznými právnymi predpismi, normami, nariadeniami Objednávateľa, resp. oprávnených a splnomocnených osôb podľa Zmluvy. Zhotoviteľ zodpovedá za nebezpečenstvo akejkoľvek škody na zhotovovanom Diele, stavenisku, zariadeniach existujúcich budov, na veciach a pozemkoch, ako aj na osobách, pri prácach, ktorými bol poverený bez ohľadu, či tieto práce budú vykonané jeho zamestnancami alebo pracovníkmi, alebo ním poverenými subdodávateľmi, a to až do konečného odovzdania Diela. Zhotoviteľ je povinný nahradiť Objednávateľovi akúkoľvek škodu, ktorú zapríčinil alebo spôsobil pri realizácii Diela alebo odškodniť ním určené osoby v prípade, ak vznikla akákoľvek škoda v príčinnej súvislosti s konaním, opomenutím alebo prevádzkou Zhotoviteľa.
   2. Zhotoviteľ je povinný riadne plniť všetky zákonné povinnosti týkajúce sa zákazu nelegálnej práce a nelegálneho zamestnávania podľa platných právnych predpisov. V prípade, ak by v dôsledku porušenia právnych predpisov upravujúcich zákaz nelegálnej práce a nelegálneho zamestnávania na strane Zhotoviteľa bola zo strany príslušných orgánov a úradov udelená Objednávateľovi akákoľvek sankcia (pokuta), je Zhotoviteľ povinný v lehote 3 (troch) dní od doručenia písomnej požiadavky Objednávateľovi celú sumu udelenej sankcie (pokuty) Objednávateľovi v celom rozsahu nahradiť, a to spolu so všetkými nákladmi vynaloženými Objednávateľom v tejto súvislosti.
   3. Zhotoviteľ je v plnej miere oboznámený s účelom, na ktorý sa Dielo zhotovuje a poverí riadením prác na Diele pracovníkov spĺňajúcich odbornú spôsobilosť v zmysle zákona č.136/1995 Z.z. v znení neskorších predpisov o odbornej spôsobilosti na vybrané činnosti vo výstavbe. Zhotoviteľ je na základe výzvy Objednávateľa povinný v lehote 3 (troch) pracovných dní predložiť Objednávateľovi písomný zoznam strojných mechanizmov, ktoré budú použité pri vykonávaní Diela, ako aj o písomný zoznam subdodávateľov Zhotoviteľa.
   4. V cene za vykonanie Diela sú obsiahnuté aj všetky náklady spojené s vybudovaním, prevádzkou, údržbou a vyprataním staveniska Zhotoviteľom. Ako súčasť staveniska je Zhotoviteľ povinný vytvoriť zástupcom Objednávateľa a vedeniu stavby vhodné materiálne podmienky potrebné pre riadny výkon stavebného a autorského dozoru a pre konanie kontrolných dní stavby.
   5. Zhotoviteľ zabezpečí na svoje náklady oplotenie, stráženie a osvetlenie staveniska, ak je to potrebné. Zhotoviteľ nesie zodpovednosť za všetok materiál uskladnený na stavenisku.
   6. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará a uhradí tieto značky ako aj s tým súvisiace práce Zhotoviteľ. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky obstará a poplatky za ne znáša Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ.
   7. Prevádzkové, sociálne, prípadne aj výrobné zariadenia staveniska si zabezpečuje Zhotoviteľ v súlade s Projektovou dokumentáciou. Náklady na vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny za Dielo.
   8. Zhotoviteľ je povinný počas vykonávania Diela na vlastné náklady priebežne udržiavať všetky prístupové cesty k stavbe. V prípade porušenia povinnosti Zhotoviteľa uvedenej v predchádzajúcej vete tohto bodu (5.8.) Zmluvy je Objednávateľ oprávnený zabezpečiť splnenie stanovenej povinnosti na náklady Zhotoviteľa treťou osobou, prípadne sám túto povinnosť splniť na náklady Zhotoviteľa.
   9. Zhotoviteľ je povinný v  lehote 14 (štrnásť) kalendárnych dní po odovzdaní Diela bez vád a nedorobkov uviesť na vlastné náklady do pôvodného stavu všetky prístupové cesty k stavbe. V prípade porušenia povinnosti Zhotoviteľa uvedenej v predchádzajúcej vete tohto bodu (5.9.) Zmluvy je Objednávateľ oprávnený zabezpečiť splnenie stanovenej povinnosti na náklady Zhotoviteľa treťou osobou, prípadne sám túto povinnosť splniť na náklady Zhotoviteľa.
   10. Zhotoviteľ je povinný v  lehote 5 (päť) pracovných dní po odovzdaní Diela bez vád a nedorobkov vypratať na vlastné náklady stavenisko a uviesť ho do pôvodného stavu. V prípade porušenia povinnosti Zhotoviteľa uvedenej v predchádzajúcej vete tohto bodu (5.10.) Zmluvy je Objednávateľ oprávnený zabezpečiť splnenie stanovenej povinnosti na náklady Zhotoviteľa treťou osobou, prípadne sám túto povinnosť splniť na náklady Zhotoviteľa.
   11. Zhotoviteľ je povinný bez zbytočného odkladu po podpise tejto Zmluvy určiť pre vykonanie prác zodpovedného vedúceho stavby.
   12. Zhotoviteľ je povinný poskytnúť v  súvislosti s  vykonávaním Diela Objednávateľovi, Pôdohospodárskej platobnej agentúre, Ministerstvu pôdohospodárstva a rozvoja vidieka Slovenskej republiky, orgánom Európskej únie a ďalším oprávneným osobám bezodkladne všetku požadovanú súčinnosť.
   13. Zhotoviteľ je povinný viesť odo dňa začatia realizácie Diela o prácach, a dodávkach, ktoré vykonáva, stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela. Zhotoviteľ je povinný predložiť Objednávateľovi denný záznam najneskôr nasledujúci deň po zápise; v prípade dohody zmluvných strán možno zápis predkladať prostriedkami komunikácie na diaľku. Objednávateľ je oprávnený najneskôr do 3 (troch) pracovných dní od predloženia záznamu v stavebnom denníku poznačiť svoj súhlas, prípadne nesúhlas s obsahom denného záznamu, a to s uvedením dôvodov nesúhlasu. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
   14. Zhotoviteľ sa zaväzuje, že písomne vyzve Objednávateľa 3 (tri) pracovné dni vopred k obhliadke, a kontrole tých častí Diela, ktoré Objednávateľ počas realizácie Diela určí zápisom v stavebnom denníku. Zhotoviteľ je povinný vždy vyzvať Objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň 3 (tri) pracovné dni vopred. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené.
   15. Až do konečného odovzdania Diela Objednávateľovi sa budú uskutočňovať pravidelné koordinačné rokovania (tzv. kontrolný deň stavby/Diela) Objednávateľa a Zhotoviteľa na mieste vykonávania (stavby) Diela, a to v termíne minimálne raz za 14 (štrnásť) kalendárnych dní. Objednávateľ a Zhotoviteľ alebo ich oprávnení zástupcovia sú povinní zúčastniť sa na všetkých koordinačných rokovaniach. Zhotoviteľ alebo oprávnený zástupca Zhotoviteľa musí byť vždy v bežnom pracovnom čase pre Objednávateľa k dispozícií osobne na stavbe Diela a mobilnom telefónnom čísle vopred oznámenom Objednávateľovi. Objednávateľ je oprávnený kedykoľvek s primeraným odôvodnením požadovať výmenu oprávneného zástupcu Zhotoviteľa. V prípade odôvodnenej potreby je Objednávateľ oprávnený vyžiadať si aj osobnú účasť štatutárneho zástupcu Zhotoviteľa na koordinačnom rokovaní (kontrolnom dni stavby/Diela).
   16. Zhotoviteľ sa zaväzuje najmenej 10 (desať) pracovných dní pred odovzdaním celého Diela, alebo príslušnej časti Diela pokiaľ sa na jej predaní zmluvné strany dohodnú, vyzvať Objednávateľa na jej (jeho) prevzatie, a to zápisom do stavebného denníka a písomným oznámením (Objednávateľovi), že Dielo je pripravené k odovzdaniu. Súčasne s výzvou na prevzatie Diela doručí Zhotoviteľ Objednávateľovi v dvoch vyhotoveniach všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a Projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí, ktoré má alebo by vzhľadom na stav rozostavanosti Diela mal mať ku dňu vystavenia výzvy na prevzatie Diela k dispozícii.
   17. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a Projektovou dokumentáciou a predložením dokladov o týchto skúškach Objednávateľovi. Zhotoviteľ sa zaväzuje písomne vyzvať Objednávateľa aspoň 10 (desať) pracovných dní vopred k účastí na skúškach Diela alebo jeho časti, pričom účasť Zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich Objednávateľovi.
   18. Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu Diela alebo jeho časti, vykazuje Dielo alebo jeho časť vady alebo nedorobky, ktoré bránia jeho riadnemu užívaniu. O všetkých vadách a nedorobkoch, kvôli ktorým Objednávateľ odmietne prevziať Dielo, bude spísaný protokol, v ktorom bude dohodou zmluvných strán určená aj lehota na ich odstránenie.
   19. Vadou sa rozumie aj odchýlka v kvalite, rozsahu alebo parametroch Diela stanovených Projektovou dokumentáciou, touto Zmluvou, všeobecne záväznými právnymi predpismi alebo technickými normami.
   20. Nedorobkom sa rozumie aj nedokončená práca oproti Projektovej dokumentácii. Na účely uplatňovania nárokov zo záruky za Dielo sa nedorobky považujú za vady Diela.
   21. O odovzdaní a prevzatí Diela alebo jeho časti, pokiaľ sa na jej predaní zmluvné strany dohodnú, sú Zmluvné strany povinné po prezretí Diela/časti Diela Objednávateľom spísať protokol (ďalej aj ako „**Protokol**“), ktorý podpíšu oprávnené osoby Zmluvných strán. K odovzdaniu Diela/časti Diela Zhotoviteľ pripraví vždy potrebnú dokumentáciu podľa platných, všeobecne záväzných právnych predpisov, najmä nie však len príslušné atesty a certifikáty o použitých materiáloch, doklady o vykonaných skúškach, revízne správy, vážne lístky, kópie zápisov v stavebnom denníku etc.
   22. Zhotoviteľ je povinný odstrániť vady, ktoré boli zistené pri preberacom konaní a sú uvedené v Protokole, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa, pričom je oprávnený uhradiť náklady potrebné na odstránenie takýchto vád.
2. **ZÁRUKA**
   1. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a za vady, ktoré vznikli počas záručnej doby.
   2. **Záručná doba** **je 60 (šesťdesiat) mesiacov** a táto (záručná doba) začína plynúť odo dňa nasledujúceho po podpise Protokolu o odovzdaní a prevzatí Diela Zmluvnými stranami.
   3. Zhotoviteľ sa zaväzuje začať s odstraňovaním prípadných vád Diela bez zbytočného odkladu po doručení oznámenia vady Objednávateľom, pri vadách ohrozujúcich prevádzku Diela alebo vyvolávajúcich nebezpečenstvo vzniku bezprostrednej škody do 72 (sedemdesiatdva) hodín od doručenia oznámenia vady Objednávateľom. Zhotoviteľ sa zaväzuje odstrániť vadu Diela v čo najkratšom technicky možnom čase, vždy však najneskôr do 8 (ôsmich) dní od doručenia oznámenia vady Objednávateľom, pokiaľ sa písomne nedohodol s Objednávateľom inak. Pri vadách Diela uvedených v Protokole sa za doručenie oznámenia vady Diela Zhotoviteľovi považuje deň podpísania Protokolu oboma Zmluvnými stranami.
   4. Ak Zhotoviteľ vadu včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo zabezpečiť odstránenie vady na náklady Zhotoviteľa treťou osobou, prípadne sám túto vadu odstrániť na náklady Zhotoviteľa. Náklady na odstránenie vady Objednávateľom alebo ním poverenou treťou osobou môže Objednávateľ uhradiť z prostriedkov Zábezpeky. Ak Objednávateľ zvolí nárok na dodanie náhradného predmetu plnenia, je Zhotoviteľ povinný ho dodať do 10 (desať) dní od uplatnenia nároku.
   5. Rovnaké práva ako práva uvedené v bode 6.4. Zmluvy má Objednávateľ i v prípade, ak je vada Diela neodstrániteľná.
   6. Zhotoviteľ je povinný bez zbytočného odkladu odstrániť aj také vady, za vznik ktorých zodpovednosť popiera, ktorých odstránenie však neznesie odklad a môže dôjsť k ohrozeniu života alebo zdravia ľudí alebo ku škode na majetku. Pokiaľ však Zhotoviteľ na takúto skutočnosť Objednávateľa písomne upozorní v lehote 5 (piatich) dní po doručení písomného oznámenia Objednávateľa o reklamácii vady, má právo následne riadne preukázať neopodstatnenosť takejto reklamácie a v prípade jej preukázania mu vzniká nárok na úhradu primeraných a preukázateľných nákladov na odstránenie takejto vady. Dôkazné bremeno, že vada uplatnená Objednávateľom počas plynutia záručnej doby nie je záručnou vadou a že za ňu Zhotoviteľ nezodpovedá, znáša Zhotoviteľ v celom rozsahu.
3. **ZMLUVNÉ POKUTY A UKONČENIE ZMLUVY**
   1. Ak Zhotoviteľ nevykoná Dielo v termíne podľa bodu 3.2. Zmluvy je (Zhotoviteľ) povinný zaplatiť Objednávateľovi zmluvnú pokutu vo výške 80% z celkovej ceny Diela bez DPH, okrem prípadu, že omeškanie Zhotoviteľa nastalo v dôsledku okolností majúcich povahu vyššej moci (prírodná katastrofa, vojna, atď). Nárokom na zmluvnú pokutu podľa tohto bodu (7.1.) Zmluvy nie je dotknutý nárok Objednávateľa na náhradu škody.
   2. Ak Zhotoviteľ nezačne odstraňovať Objednávateľom oznámenú vadu Diela včas, alebo ak Zhotoviteľ neodstráni vadu Diela včas, je Zhotoviteľ povinný Objednávateľovi zaplatiť zmluvnú pokutu vo výške 1.000,- EUR za každú vadu Diela a každý začatý deň omeškania až do dňa, kedy Zhotoviteľ pristúpi k odstraňovaniu vady.
   3. Zhotoviteľ je povinný zaplatiť zmluvnú pokutu za porušenie jeho povinnosti uvedenej v bode 5.8. až 5.10., 5.12., 5.13. a 5.15. Zmluvy vždy vo výške 1.000,- EUR, a to za každý jeden prípad a za jedno porušenie povinnosti Zhotoviteľa.
   4. Objednávateľ je na požiadanie povinný preukázať Poskytovateľovi finančnej pomoci uplatnenie a vymáhanie sankcie podľa bodu 7.1. až 7.3.
   5. Objednávateľ má právo odstúpiť od Zmluvy pred začatím realizácie Diela bez udania dôvodu, najmä, nie však len ak bude jeho žiadosť o nenávratný finančný príspevok z fondov Európskej únie na realizáciu Diela zamietnutá, alebo výdavky nebudú schválené v procese finančnej kontroly. Po začatí realizácie Diela Zhotoviteľom (v zmysle bodu 3.1. Zmluvy) už nie je oprávnená od Zmluvy odstúpiť bez udania dôvodu žiadna zo Zmluvných strán.
   6. Účinky odstúpenia od Zmluvy nastanú dňom doručenia písomného oznámenia o odstúpení druhej Zmluvnej strane.
   7. Túto Zmluvu možno ukončiť písomnou dohodou Zmluvných strán.
   8. Zmluvná pokuta z titulu tejto Zmluvy je splatná do 5 (piatich) dní odo dňa jej uplatnenia oprávnenou Zmluvnou stranou. Nárokom na zaplatenie zmluvnej pokuty nie je dotknutý nárok oprávnenej Zmluvnej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
4. **ZÁVEREČNÉ USTANOVENIA**
   1. Zhotoviteľ je povinný mať počas celej doby trvania Zmluvy platne uzatvorenú zmluvu o poistení zodpovednosti za škodu, a to za účelom krytia prípadných škôd spôsobených pri realizácii Diela s limitom poistného plnenia najmenej vo výške 250.000,- EUR. Poistnú zmluvu podľa predchádzajúcej vety predloží a riadnu úhradu poistného preukáže Zhotoviteľ Objednávateľovi pred uzatvorením tejto Zmluvy.
   2. Zhotoviteľ berie na vedomie, že predmet dodania je predmetom žiadosti o nenávratný finančný príspevok z PRV SR 2014 – 2020 . Zhotoviteľ sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Objednávateľom ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom dodania kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
   3. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči Zmluvným stranám kontrolu/audit obchodnej dokumentácie (dokumentov) a vecnú kontrolu skutočností súvisiacich s vykonaním obstarávania na predmet plnenia podľa tejto Zmluvy, skutočností súvisiacich s realizáciou predmetu plnenia podľa tejto Zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť v plnej miere.
   4. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
   5. Zmeny a doplnky obsahu Zmluvy možno uskutočniť len písomne.
   6. Počas doby platnosti a účinnosti Zmluvy o plnení zákazky nemôže dôjsť k žiadnej zmene (dodatkom alebo jednostranne) tých častí Zmluvy o plnení zákazky, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
   7. Zmluva nadobúda platnosť a účinnosť jej podpisom oboma Zmluvnými stranami.

Pri povinne zverejňovaných zmluvách je účinnosť zmluvy naviazaná na jej zverejnenie. Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve v lehote do 3 (troch) mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.

* 1. Keďže na financovanie predmetu dodania podľa tejto Zmluvy žiada Objednávateľ nenávratný finančný príspevok z fondov Európskej únie (ďalej len ako „**Žiadosť**“), teda Objednávateľ má záujem realizovať dielo podľa tejto Zmluvy zo zdrojov získaných Žiadosťou, vyhradzuje si Objednávateľ právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti, alebo ak nebude zo strany orgánu poskytujúceho nenávratný finančný príspevok schválené verejné obstarávanie pre obstaranie predmetu dodania podľa tejto Zmluvy bez výhrad.
  2. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Objednávateľovi), keďže Objednávateľ financuje predmet zmluvy z fondov EU. Poskytovateľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania Zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva

V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške celej ujmy, ktorú Objednávateľ bude musieť v súvislosti s porušením povinnosti registrácie Zhotoviteľa v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Objednávateľa domáhať sa voči Zhotoviteľovi  náhrady škody v celom rozsahu, a to aj škody presahujúcej výšku zmluvnej pokuty

* 1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
  2. Zmluva je vyhotovená v troch rovnopisoch, po jednom pre každú Zmluvnú stranu a jeden pre poskytovateľa finančnej pomoci.
  3. Neoddeliteľnou súčasťou tejto Zmluvy sú:

**Príloha č.1** – Rozpočet Diela

**Príloha č**.**2** – Harmonogram realizácie prác (ak bude použitý)

**Príloha č.3** – Zoznam subdodávateľov Zhotoviteľa (ak budú Zhotoviteľom použití)

**Príloha č**.4 – Výpis Zhotoviteľa z Registra partnerov verejného sektora

**Za Zhotoviteľa: Za Objednávateľa:**

V ...................., dňa ................... V ......................., dňa ...................

.................................................... ....................................................

**Príloha č.1:**

**ROZPOČET – VÝKAZ VÝMER**

*Samostatný súbor Excel*

Uchádzač pre každú položku uvedie svoj návrh ceny. Formulár „Rozpočet“ bude prílohou Zmluvy o dielo s úspešným uchádzačom.

**Uchádzač vyplní rozpočet v tabuľkovom editore Excel a v ponuke ho predloží vo formáte XLS/XLSX (bez podpisu a pečiatky) a zároveň vo formáte .PDF (sken podpísaného a opečiatkovaného dokumentu).**

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak vo Výzve na predkladanie ponúk, projektovej dokumentácii, vo výkaze výmer alebo ktorejkoľvek inej sprievodnej dokumentácii poskytnutej verejným obstarávateľom slovné označenie, niektorý z použitých parametrov alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní nahradiť takýto výrobok **ekvivalentným výrobkom** alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené určené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

Ak uchádzač plánuje použiť ekvivalentné výrobky, predloží v ponuke „Zoznam ponúkaných ekvivalentných položiek“

**ZOZNAM PONÚKANÝCH EKVIVALENTNÝCH POLOŽIEK**

Dolu podpísaný zástupca uchádzača týmto vyhlasujem, že pri  plnení vyššie uvedenej zákazky:

**NEBUDEM VYUŽÍVAŤ ekvivalentné výrobky a celé Dielo budem realizovať podľa Zadania predloženého verejným obstarávateľom v Súťažných podkladoch** \*

*\*Nehodiace sa prečiarknuť*

**BUDEM VYUŽÍVAŤ ekvivalentné výrobky a za týmto účelom predkladám nižšie v tabuľke zoznam ekvivalentných výrobkov vrátane dokladov k preukázaniu požadovaných technických a funkčných parametrov navrhnutých ekvivalentných výrobkov\*.**

*\*Nehodiace sa prečiarknuť*

|  |  |  |  |  |  |
| --- | --- | --- | --- | --- | --- |
| Objekt, časť | Por. číslo položky | Kód položky | Pôvodný popis položky uvedený vo Výkaze výmer | Nový popis položky (navrhovaný ekvivalent) | Popis parametrov navrhovaného ekvivalentu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Príloha:**

Na preukázanie požadovaných technických a funkčných vlastností ekvivalentných výrobkov predkladám technické listy, vyhlásenia o zhode, podrobnú špecifikáciu a pod..

*V ……………….…….., dňa ....................* ...................................................................

[*uviesť miesto a dátum podpisu*][*vypísať meno, priezvisko a funkciu*

*oprávnenej osoby uchádzača*]

*podpis + pečiatka (ak sa používa)*

**Príloha č. 2**

**Harmonogram realizácie prác (ak bude použitý)**

*Samostatná príloha vo formáte .PDF*

*predloží až úspešný uchádzač pri podpise Zmluvy o dielo*

**Príloha č. 3**

**ZOZNAM SUBDODÁVATEĽOV**

Prijímateľ: **??????????????????**

**??????????????????**

IČO:

Predmet zákazky: **Rekonštrukcia lesných ciest v katastri obce Bodružal**

|  |  |
| --- | --- |
| **Identifikačné údaje uchádzača** | |
| Obchodné meno: |  |
| Sídlo: |  |
| IČO/ DIČ (oba údaje) |  |
| Platca DPH: |  |
| Kontaktné údaje: |  |

týmto čestne vyhlasujem,

že na predmet zákazky s názvom **„Rekonštrukcia lesných ciest v katastri obce Bodružal“**

*(nehodiace sa vymazať alebo prečiarknuť)*

1. **nebudem využívať subdodávky a celé plnenie zabezpečím sám**
2. **budem využívať subdodávky a na tento účel uvádzam navrhovaných subdodávateľov:**

Navrhovaní subdodávatelia:

|  |  |  |  |  |  |
| --- | --- | --- | --- | --- | --- |
| **Názov subdodávateľa** | **Sídlo subdodávateľa** | **IČO subdodávateľa** | **Osoba oprávnená konať za subdodávateľa** | **Predmet subdodávky** | **% plnenia zo zákazky** |
|
|  |  |  | meno a priezvisko, adresa trvalého pobytu, dátum narodenia |  |  |
|  |  |  | meno a priezvisko, adresa trvalého pobytu, dátum narodenia |  |  |

*V ……………….…….., dňa ....................* ...................................................................

[*uviesť miesto a dátum podpisu*][*vypísať meno, priezvisko a funkciu*

*oprávnenej osoby uchádzača*]

*+ pečiatka – ak sa používa*